Priyanka Chopra

**Priyanka Chopra** (en hindi devánagari: प्रियंका चोपड़ा), nada en Jamshedpur, Jharkhand o 18 de xullo de 1982, é unha actriz e cantante india e gañadora do concurso internacional de beleza Miss Mundo no ano 2000. Antes do inicio da súa carreira de actuación traballou como modelo. Gañou fama e notoriedade despois de gañar o título de Miss Mundo no 2000. A miúdo é referida co alcume de "Piggy Chops" que lle foi dado polos seus co-protagonistas na rodaxe do filme hindú Bluffmaster!. Durante a súa carreira gañou unha vez o premio Filmfare, ao que tamén foi nomeada sete veces, e un Premio Nacional de Cine da India por Mellor Actriz.

O seu debut como actriz foi no 2002, no filme Tamizhan. Ao seguinte ano fixo o seu debut en Bollywood co filme "The Hero: Love Story of a Spy", seguindo co éxito "Andaaz", polo cal gañou un Premio Filmfare por Mellor Debut Femenil. No 2004 converteuse na segunda muller en gañar o Premio Filmfare a Mellor Vilán, que recibiu polo seu aclamado papel pola crítica en Aitrazz. Chopra máis tarde tenría éxito comercial con filmes como Mujhse Shaadi Karogi (2004), Krrish (2006), Don: The Chase Begins Again (2006) e Don 2 (2011).

O 2008 marcou o comezo dunha nova etapa na carreira de Chopra. A súa interpretación de modelo con problemas, no filme Fashion valeulle un Premio Nacional de Cine á Mellor Actriz, así como un Premio Filmfare á Mellor Actriz. Recibiu críticas positivas polos seus papeis en filmes como Kaminey (2009), What's your Raashee? (2009) e 7 Khoon Maaf (2011), pola que gañou un Premio Filmfare a Mellor Actriz. Unha vez feito isto, Chopra estabeleceuse como unha das principais actrices do Bollywood contemporáneo.

Ademais de actuar en filmes, Chopra é actriz de teatro e lanzou o seu primeiro álbum discográfico a nivel internacional en 2012.

## Traxectoria 
### Primeiros anos 
Os dous pais de Priyanka, Ashok e Madhu Chopra, nada Akhauri, eran médicos, e ela ademais ten un irmán. Priyanka está moi unida ao seu pai, orixinario do Panxab; mentres que a súa nai é de Bihar ao norte da India. Pasou parte da súa infancia en Bareilly, Uttar Pradesh. A súa familia mudábase moito xa que o seu pai estaba na armada. Estudou no La Martiniere Lucknow en Lucknow, e máis tarde foise aos Estados Unidos, onde estudou na Newton North High School, en Newton, Massachusetts e na Robert Kennedy High School (Flusing Queens) en Nova York antes de regresar á India para completar a súa educación na Army Public School (Bareilly). Empezou no Jai Hind College en Bombai, pero o deixou para presentarse a *Miss Mundo*. O seu pai tamén foi un bo cantante.

### Concursos de beleza 
Priyanka coroouse *Miss India Mundo* e logo *Miss Mundo* en 2000. O mesmo ano, Lara Dutta e Diya Mirza, ambas da India, gañaron Miss Universo e Miss Asia Pacific.

Foi a quinta hindú en coroarse Miss Mundo.

### Carreira de actriz 
Tras gañar Miss Mundo, fíxose actriz. O seu primeiro filme foi Thamizhan* (2002) en támil e desde 2003 apareceu en moitas películas de Bollywood.

Actuou na serie *Mujhse Shaadi Karogi* en (2004) e logo en *Aitraaz*, un remake en hindi do filme protagonizado por Demi Moore *Disclosure* (* Acoso*) e ese mesmo ano participou no tour "Temptations 2004" con outras estrelas de Bollywood, Shahrukh Khan, Rani Mukerji, Saif Ali Khan, Preity Zinta e Arjun Rampal.

En 2005, xa protagonizara moitos filmes e en 2006, participou en dous dos filmes máis taquilleros do ano, *Krrish* e *Don - The Chase Begins Again*. En 2006, Priyanka Chopra foi votada a muller asiática polo Eastern Eye, unha publicación asiática.

### Carreira musical 
A súa primeira gravación, a canción *"Ullathai Killadhe"* no filme *"Thamizhan Tamil"* (2002), fíxose a instancias do seu director Vijay, quen se fixara na súa forma de cantar no set. En agosto de 2011, Chopra asinou un acordo de gravación con Universal Music Group, o acordo indica que o seu primeiro álbum de estudio sería lanzado por Interscope Records en Norteamérica e por Island Records noutros lugares.

Chopra viaxou aos Estados Unidos para traballar no seu primeiro álbum que tiña previsto o seu lanzamento para principios de 2014, colaborando con Sam Watters, Matthew Koma, Jay Sean e RedOne, sendo este último o produtor do álbum. O seu primeiro sinxelo "*In My City*" en colaboración de will.i.am inspirouse na súa infancia inestable e a súa viaxe dunha chica de pobo cunha celebridade, a canción recibiu críticas mixtas dos críticos, e foi un éxito comercial na India; vendeu máis de 130.000 copias na súa primeira semana encabezando a lista pop hindú e foi certificado triplo platino.

En xullo de 2013 lanzou o seu segundo sinxelo "*Exotic*", en colaboración de Pitbull, e rapidamente chegou a ser número un en iTunes India, "*Exotic*" debutou no número 16 en "*Billboard Dance/Electronic Songs*" e no número 11 en "*Dance/Electronic Digital Songs*".

O seu terceiro sinxelo, unha versión electropop de "*I Can't Make You Love Me''" de Bonnie Raitt, lanzado o 22 de abril de 2014.

miniatura|Priyanka Chopra People's Choice Awards India

## Premios e nomeamentos 
### Gañadora 
* 2003: Premios Filmfare: Filmfare Best Debut Award; *Andaaz*
* 2004: Premios Filmfare: Filmfare Best Villain Award; *Aitraaz*
* 2004: Stardust Awards: Stardust Best Supporting Actress Award; *The Hero: Love Story of a Spy*
* 2004, Bengal Film Journalists' Association Awards: **Best Actress** (Hindi Movies); *Aitraaz*
* 2004: Star Screen Awards: Star Screen Award Best Villain; *Aitraaz*
* 2005: Stardust Awards: Stardust Superstar of Tomorrow - Female; *Mujhse Shaadi Karogi*
* 2006: Style Diva of 2006 
* 2006: POGO Awards: Most Amazing Actress; Krrish
* 2006: Sabse Favouite Kaun: Tez Sitara.
* 2007: Kelvinator's Gr8 Women Award: Contribution to Indian Cinema.
* 2007: Most Searched Female Actor on Internet: GIFA Awards 

## Filmografía 
## Notas 
## Véxase tamén 
### Ligazóns externas 
* [New Song ft. Pitbull(https://gl.wikipedia.org/wiki/Pitbull_%28cantante%29)]